Vokietijos sąjunga
Vokietijos sąjunga, arba Vokietijos konfederacija (vok. Deutscher Bund) – 39 Vokietijos valstybių sąjunga Vidurio Europoje, gyvavusi 1815–1866 m. Įkurta 1815 m. birželio 8 d. Vienos kongrese. Jos tikslas buvo koordinuoti atskirų vokiečiakalbių šalių ekonomiką ir taip pakeisti Šventąją Romos imperiją. Tai buvo buferis tarp Austrijos imperijos ir Prūsijos karalystės. Jos egzistavimą sustabdė Prūsijos karalystės pergalė Austrijos-Prūsijos kare ir Šiaurės Vokietijos sąjungos įsteigimas.